Tožba, vložena 22. februarja 2018 – IQ Group Holdings Berhad/EUIPO - Krinner Innovation (Lumiqs)
(Zadeva T-133/18)
Jezik, v katerem je bila tožba vložena: angleščina
Stranke
Tožeča stranka: IQ Group Holdings Berhad (Heckmondwike, Združeno kraljestvo) (zastopnik: S. Carter, odvetnik)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: Krinner Innovation GmbH (Straßkirchen, Nemčija)
Podatki o postopku pred EUIPO
Imetnik sporne znamke: tožeča stranka
Zadevna sporna znamka: mednarodna registracija, v kateri je imenovana Evropska unija, figurativne znamke Lumiqs – mednarodna registracija, v kateri je imenovana Evropska unija, št. 1 220 053
Postopek pred EUIPO: postopek z ugovorom
Izpodbijana odločba: Odločba prvega odbora za pritožbe pri EUIPO z dne 12. decembra 2017 v zadevi R 983/2017-1.
Tožbeni predlogi
Tožeča stranka Splošnemu sodišču predlaga, naj:
razveljavi izpodbijano odločbo;
dovoli registracijo za sporne proizvode, kakor so bili spremenjeni;
EUIPO naloži plačilo stroškov, ki so tožeči stranki nastali s to tožbo.
Navajani tožbeni razlog
Kršitev člena 8(1)(b) Uredbe št. 2017/1001.
____________